આરબીઆઇના અહેવાલ મુજબ વર્ષ ૨૦૧૫-૧૬ના ચોથા ત્રિમાસિક સમયગાળામાં વેચાણમાં ૨.૩ ટકાની વૃદ્ધિ જોવાઇ હતી, જ્યારે તેની અગાઉના સળંગ ચાર ત્રિમાસિક સમયગાળામાં વેચાણમાં સતત ઘટાડો નોંધાયો હતો. મેન્યુફેક્ચરિંગ અને આઇટી સેક્ટરમાં વેચાણમાં વૃદ્ધિથી સુધારો નોંધાયો હતો. આરબીઆઇના રિપોર્ટ અનુસાર વર્ષ ૨૦૧૫-૧૬ના ચોથા ત્રિમાસિક સમયગાળામાં કંપનીઓના ચોખ્ખા નફામાં ૧૬.૪ ટકાનો વધારો નોંધાયો હતો, જ્યારે ત્રીજા ત્રિમાસિક સમયગાળાના ચોખ્ખા નફામાં ૧૫.૯ ટકાની વૃદ્ધિ જોવાઇ હતી.